ก.ล.ต. ส่งต่อแก๊งปั่นหุ้น AJD ให้ศาลแพ่งสั่งฟันกว่า 2.3 พันลบ. พร้อมยื่นปปง.เชือดต่อ!
ก.ล.ต. ส่งต่อแก๊งปั่นหุ้น AJD ให้ศาลแพ่งสั่งฟันกว่า 2.3 พันลบ. พร้อมยื่นปปง.เชือดต่อ!
21 มี.ค. 2562

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยการดำเนินการตามกฎหมายกับผู้กระทำความผิด 40 ราย กรณีสร้างราคาหุ้นบริษัท คราวน์ เทค แอดวานซ์ จำกัด (มหาชน) หรือ AJD โดยในปัจจุบัน คือ บริษัท เอเจ แอดวานซ์ เทคโนโลยี จำกัด (มหาชน) หรือ AJA ด้วยการฟ้องคดีต่อศาลแพ่งเพื่อขอให้กำหนดมาตรการลงโทษทางแพ่งในอัตราโทษสูงสุดตามกฎหมายรวมเป็นเงินทั้งสิ้น 2,303 ล้านบาทเศษ พร้อมรายงานการดำเนินการต่อสำนักงานป้องกันและปราบปรามการฟอกเงิน (ปปง.) เพื่อพิจารณาดำเนินการต่อ
อนึ่ง ตามที่คณะกรรมการพิจารณามาตรการลงโทษทางแพ่ง (ค.ม.พ.) มีมติให้นำมาตรการลงโทษทางแพ่งมาใช้บังคับกับผู้กระทำความผิด 40 ราย กรณีสร้างราคาหุ้น AJD โดยให้ชำระเงินค่าปรับทางแพ่ง* ต่อมาปรากฏว่าบุคคลดังกล่าวไม่เข้ามารับทราบมาตรการลงโทษทางแพ่งหรือไม่ยินยอมปฏิบัติตามมาตรการลงโทษทางแพ่งที่ ค.ม.พ. กำหนด จึงพิจารณาได้ว่าผู้กระทำความผิดทั้ง 40 รายไม่ยินยอมที่จะระงับคดีในชั้น ก.ล.ต. ดังนั้น ก.ล.ต. จึงมีหนังสือขอให้พนักงานอัยการดำเนินการฟ้องคดีผู้กระทำความผิดทั้งหมดต่อศาลแพ่ง เพื่อขอให้กำหนดมาตรการลงโทษทางแพ่งในอัตราโทษสูงสุดตามกฎหมาย รวมทั้งสิ้น 2,303,065,651.33 ล้านบาท  
โดยมีรายละเอียดดังนี้ (1) นายอมร มีมะโน (2) นางสาวจินดา มีมะโน (3) นางสาวจินตนา มีมะโน (4) นางณษิกา มีมโนนันท์ (5) นางโสภา กุลศิโรรัตน์ (6) นางเจตสุภา ณัฐพฤกษ์ (7) นางสาวณัฐณิชา สันติวราคม (8) นายชาย จันทร์วิกูล ชำระค่าปรับทางแพ่งรายละ 105,900,976.25 บาท  (9) นายพิภัทร์ ปฏิเวทภิญโญ (10) นางสาววนิดา วสีพันธ์พงศ์ (11) นางสาวศุรวีร์ วสีพันธ์พงศ์ (12) นางสมใจ วสีพันธ์พงศ์ (13) นายจตุวัฒน์ วสีพันธ์พงศ์ (14) นายเกรียงไกร วสีพันธ์พงศ์ (15) นายสุรเชษฐ วสีพันธ์พงศ์ (16) นางสาวปิโยธร กลกิจชัยวรรณ (17) นางธัญลักษณ์ ดีวงกิจ ชำระค่าปรับทางแพ่งรายละ 40,803,673.33 บาท
(18) นางสาวจินตนา แสงพงษ์พิทยา 31,398,416 บาท (19) นายโชติอนันต์ แสงพงษ์พิทยา 139,105,840 บาท (20) นายยงยุทธ แสงพงษ์พิทยา 34,335,284 บาท (21) นายวิศาล หล่อทองไพศาล 43,173,066 บาท (22) นางภณิดา เตชคุณวุฒิ 34,176,356 บาท (23) นายวราพงษ์ ซึงรุ่งโชติ 11,390,000 บาท (24) นางเจนจิรา สกุลปิ่นจง 13,502,540 บาท (25) นางธนิดา ธัญสุนทราเดช 13,799,074 บาท (26) นางสาวนันท์นภัส อัจจมาลย์วรา 77,791,746 บาท (27) นายมานะ สมบูรณ์วิวัฒน์ 7,492,400 บาท (28) นางสาวศิริพร สมบูรณ์วิวัฒน์ 22,965,500 บาท (29) นางพิมพ์ใจ เพชรภักดีชัย 7,388,648 บาท (30) นางสาววิจิตรา เพชรภักดีชัย 11,147,520 บาท
(31) นายสุชาติ วัฒนศิริชัยกุล 18,713,420 บาท (32) Mr. Fu Nan 39,432,070 บาท (33) Mr. Dong Zhang 9,823,522 บาท (34) นางสาวปิยะดา กลกิจชัยวรรณ 28,641,624 บาท (35) นายสุนทร ดีวงกิจ 212,951,974 บาท (36) นายไกรสร ฉัตรเลขวนิช 20,938,934 บาท (37) นายวรวุฒิ เผ่าประพันธ์ 26,666,366 บาท (38) นายวีระ วนาฤทธิกุล 48,382,540 บาท (39) นางสาวธวัลรัตน์ ฐิติวัฒน์กมล 235,074,608 บาท และ (40) นายธนชาต ศิริภานุเขม 333,333.33 บาท
นอกจากนี้ การที่นายอมร นายพิภัทร์ และนางณษิกา ซึ่งขณะกระทำความผิดดำรงตำแหน่งเป็นกรรมการและ/หรือผู้บริหารของ AJD และ ค.ม.พ. นำมาตรการลงโทษปรับทางแพ่งมาใช้บังคับ มีผลทำให้บุคคลดังกล่าวมีลักษณะขาดความน่าไว้วางใจในการเป็นกรรมการและผู้บริหารของบริษัทตามประกาศ ก.ล.ต.** จึงกำหนดเวลาการมีลักษณะขาดความน่าไว้วางใจของบุคคลทั้ง 3 รายในการเป็นกรรมการและผู้บริหารของบริษัทที่ออกหลักทรัพย์และบริษัทจดทะเบียนเป็นเวลารายละ 3 ปี นับแต่วันที่ 22 มีนาคม 2562 ซึ่งเป็นระยะเวลาสูงสุดตามประกาศ ก.ล.ต. ดังกล่าว
อนึ่ง ก.ล.ต. ได้รายงานการดำเนินการดังกล่าวต่อสำนักงานป้องกันและปราบปรามการฟอกเงิน เนื่องจากความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ดังกล่าวเป็นความผิดมูลฐานตามพระราชบัญญัติป้องกันและปราบปรามการฟอกเงิน พ.ศ. 2542 เพื่อพิจารณาดำเนินการต่ออีกด้วย